2000թ. հուլիսի 28-ին Երևանում կնքվել է եղբայրացած քաղաքների համագործակցության պայմանագիր, համաձայն որի` կողմերը պարտավորվում են ընդլայնել բարեկամական կապերը երկու քաղաքների միջև, նպաստել հասարակական և տնտեսական զարգացման ձևերին փոխադարձ ծանոթացմանը, զարգացնել տնտեսական հարաբերությունները, ամրապնդել մշակութային և գիտական կապերը, ընդլայնել համագործակցությունը առողջապահության, զբոսաշրջության և շրջակա միջավայրի պահպանության բնագավառներում: Օդեսայի քաղաքապետարանին առաջարկվել է համագործակցություն առևտրի, շինարարության, ջրամատակարարման, առողջապահության, կրթության, սպորտի ոլորտներում: